****

**ระเบียบสหกรณ์ออมทรัพย์ครูสิงห์บุรี จำกัด**

**ว่าด้วย เงินกู้พิเศษเพื่อพัฒนาคุณภาพการดำรงชีพ แก้ไขเพิ่มเติม (ฉบับที่ 2) พ.ศ. 2567**

อาศัยอำนาจตามความในข้อบังคับสหกรณ์ออมทรัพย์ครูสิงห์บุรี จำกัด ข้อ 76 (5) และข้อ 112 (5) ที่ประชุมคณะกรรมการดำเนินการชุดที่ 65 ครั้งที่ 11/2567 เมื่อวันที่ 20 พฤษภาคม พ.ศ. 2567 ได้มีมติกำหนดระเบียบสหกรณ์ออมทรัพย์ครูสิงห์บุรี จำกัด ว่าด้วย เงินกู้พิเศษเพื่อพัฒนาคุณภาพการดำรงชีพ แก้ไขเพิ่มเติม (ฉบับที่ 2) พ.ศ. 2567 ดังต่อไปนี้

 **ข้อ 1** ระเบียบนี้เรียกว่า “ระเบียบสหกรณ์ออมทรัพย์ครูสิงห์บุรี จำกัด ว่าด้วยเงินกู้พิเศษเพื่อพัฒนาคุณภาพการดำรงชีพ แก้ไขเพิ่มเติม (ฉบับที่ 2) พ.ศ. 2567”

####  ข้**อ 2** ระเบียบนี้ให้ใช้บังคับตั้งแต่วันที่ 1 มิถุนายน พ.ศ. 2567 เป็นต้นไป

####  **ข้อ 3** ให้ยกเลิกความใน ข้อ 7. ของระเบียบสหกรณ์ออมทรัพย์ครูสิงห์บุรี จำกัด ว่าด้วยเงินกู้พิเศษเพื่อพัฒนาคุณภาพการดำรงชีพ พ.ศ. 2566 และใช้ข้อความต่อไปนี้แทน

 “**ข้อ 7** สมาชิกผู้ประสงค์ขอกู้เงินพิเศษเพื่อพัฒนาคุณภาพการดำรงชีพ จะต้องมีคุณสมบัติดังต่อไปนี้

 7.1 เมื่อคำนวณเงินได้รายเดือน ต้องมีเงินเดือนคงเหลือหลังจากคำนวณยอดเงินกู้แล้ว ต้องไม่น้อยกว่าร้อยละ 30 และสมาชิกต้องทำหนังสือยินยอมให้สหกรณ์ฯหักชำระหนี้เงินกู้ผ่านบัญชีธนาคารตนเอง

 7.2 ต้องเป็นสมาชิกมาแล้วไม่น้อยกว่า 3 เดือน

 7.3 การกู้พิเศษเพื่อพัฒนาคุณภาพการดำรงชีพ สมาชิกที่ขอกู้ต้องมียอดเงินกู้คงเหลือจากหักกลบลบหนี้เก่าแล้วไม่น้อยกว่า 50,000 บาท ของยอดกู้

 7.4 ต้องเป็นสมาชิกที่ไม่ผิดนัดการส่งเงินงวดชำระหนี้ในรอบ 3 งวด ย้อนหลัง**”**

 **ข้อ 4** ให้ยกเลิกความใน ข้อ 9. ของระเบียบสหกรณ์ออมทรัพย์ครูสิงห์บุรี จำกัด ว่าด้วยเงินกู้พิเศษเพื่อพัฒนาคุณภาพการดำรงชีพ พ.ศ. 2566 และใช้ข้อความต่อไปนี้แทน

 **“ข้อ 9** วงเงินกู้และหลักประกันสำหรับเงินกู้พิเศษเพื่อพัฒนาคุณภาพการดำรงชีพให้ใช้หลักประกัน ดังนี้

 9.1 สมาชิกสหกรณ์ ซึ่งเป็นข้าราชการ ข้าราชการบำนาญ พนักงานครูเทศบาล เจ้าหน้าที่สหกรณ์ และเจ้าหน้าที่ของสมาคมฌาปนกิจสงเคราะห์สมาชิกสหกรณ์ออมทรัพย์ครูสิงห์บุรี จำกัด เงินกู้ไม่เกิน 500,000 บาท ให้ใช้สมาชิกสหกรณ์ ซึ่งเป็นข้าราชการ ข้าราชการบำนาญ เจ้าหน้าที่สหกรณ์เจ้าหน้าที่ของสมาคมฌาปนกิจสงเคราะห์สมาชิกสหกรณ์ออมทรัพย์ครูสิงห์บุรี จำกัด ค้ำประกัน จำนวน 2 ราย

 9.2 สมาชิกสหกรณ์ ซึ่งเป็นลูกจ้างประจำ ครู/บุคลากรโรงเรียนเอกชน พนักงานครู สกร. กู้เงินไม่เกิน 300,000 บาท ให้ใช้สมาชิกสหกรณ์ ซึ่งเป็นข้าราชการ ข้าราชการบำนาญ เจ้าหน้าที่สหกรณ์ เจ้าหน้าที่ของสมาคมฌาปนกิจสงเคราะห์สมาชิกสหกรณ์ออมทรัพย์ครูสิงห์บุรี จำกัด ค้ำประกัน จำนวน 2 ราย หรือลูกจ้างประจำ ครู/บุคลากรโรงเรียนเอกชน พนักงานครู สกร. จำนวน 3 ราย

 9.3 สมาชิกสหกรณ์ผู้กู้เงินพิเศษเพื่อพัฒนาคุณภาพการดำรงชีพต้องทำประกันคุ้มครองเงินกู้กับทางบริษัทที่สหกรณ์พิจารณากำหนดเต็มวงเงินกู้”

ให้ประธานคณะกรรมการดำเนินการเป็นผู้รักษาการตามระเบียบนี้

 ประกาศ ณ วันที่ 21 พฤษภาคม พ.ศ. 2567

 (ลงชื่อ) 

 (นายสุวรรณชัย ทองคำ)

 ประธานกรรมการ

 สหกรณ์ออมทรัพย์ครูสิงห์บุรี จำกัด